Nintendo GameCube

Nintendo GameCube (; пры распрацоўцы называлася Dolphin; афіцыйная абрэвіятура GCN) — чацвёртая гульнявая прыстаўка кампаніі Nintendo, адносіцца да шостага пакалення гульнявых сістэм. GameCube была найбольш кампактнай і найбольш таннай гульнявой прыстаўкай у шостым пакаленні.

Nintendo GameCube была выпушчаная ў продаж 14 верасня 2001 у Японіі, 18 лістапада 2001 у Паўночнай Амерыцы па цане 199,95 $.; 3 траўня 2002 у Еўропе; і 17 траўня 2002 года ў Аўстраліі. Сукупныя продажу кансолі па ўсім свеце склалі 21.74  млн экземпляраў.

Кансоль GameCube упершыню згадвалася ў № 145 выпуску часопіса Nintendo Power. Luigi's Mansion была першай гульнёй (выпуск № 150). GameCube ёсць спадкаемцай Nintendo 64 і папярэдніцай Wii, якая захоўвае зваротную сумяшчальнасць з гульнямі, гульнявымі кантролерамі і картамі памяці GameCube.

Nintendo GameCube мае некалькі эксклюзіўных гульнявых праектаў, такіх як Metroid Prime, рымейк першага Resident Evil з поўнасцю перапрацаванымі графікай, анімацыяй і агучка. Іншы эксклюзіў — Resident Evil Zero, падзеі якога пачынаюцца за дзень да развіцця сюжэтнай лініі першага Resident Evil. У гэты спіс таксама ўваходзіць Metal Gear Solid: The Twin Snakes — значна перапрацаваная версія гульні Metal Gear Solid.

Як носьбіт выкарыстоўваліся спецыяльна распрацаваныя для кансолі дыскі на аснове фармату Nintendo optical disc з дыяметрам восем сантыметраў.

 Тэхнічныя характарыстыкі 
 Цэнтральны працэсар: IBM «Gekko» PowerPC з тактавай частатой 485 МГц
 Графічны працэсар: ArtX/Nintendo «Flipper» на частаце 162 МГц
 Аператыўная памяць: 43 МБ, у тым ліку:
 24 МБ Mosys 1t-sram — асноўная RAM, прапускная здольнасць 2,7 ГБ/сек
 3 МБ 1t-sram, убудаванай у графічны працэсар
 16 МБ DRAM, выкарыстоўвалася як буфер для DVD-прывада і гуку
 DVD-прывад: Matsushita CAV;
 носьбіт: Nintendo optical disc дыяметрам 8 см, умяшчальнасцю 1,5 ГБ
 4 выхады для гульнявых кантролераў
 2 слоты для карт памяці

 Старт продажу 
У Паўночнай Амерыцы Nintendo GameCube была прадстаўлена разам з 12 гульнямі:
 Назва Распрацоўшчык Выдавец All-Star Baseball 2002 Acclaim Acclaim Batman Vengeance Ubisoft Ubisoft Crazy Taxi Hitmaker Sega Dave Mirra Freestyle BMX 2 Z-Axis Acclaim Disney's Tarzan Untamed Ubisoft Ubisoft Luigi's Mansion Nintendo Nintendo Madden NFL 2002 EA Tiburon EA Sports NHL Hitz 20-02 EA Black Box Midway Star Wars Rogue Squadron II: Rogue Leader Factor 5 LucasArts Super Monkey Ball Amusement Vision Sega Tony Hawk's Pro Skater 3 Neversoft Activision Wave Race: Blue Storm NST Nintendo

Катэгорыя:Nintendo
Катэгорыя:Гульнявыя прыстаўкі